PMIndiaData/PMIndiaSum huggingface dataset:
കാനഡ പ്രധാനമന്ത്രിയുമായി പ്രധാനമന്ത്രി ടെലഫോണില്‍ സംഭാഷണം നടത്തി

കാനഡ പ്രധാനമന്ത്രി ആദരണീയനായ ജസ്റ്റിന്‍ ട്രൂഡോയുമായി പ്രധാനമന്ത്രി ടെലിഫോണില്‍ സംഭാഷണം നടത്തി. കോവിഡ് 19 മഹാമാരിയുമായി ബന്ധപ്പെട്ട നിലവിലെ ആഗോള സാഹചര്യത്തെക്കുറിച്ച് ഇരു നേതാക്കളും ചര്‍ച്ച നടത്തി. ആഗോള ഐക്യദാര്‍ഢ്യത്തിന്റെയും ഏകോപനത്തിന്റെയും വിതരണശൃംഖലകളുടെ പരിപാലനത്തിന്റെയും സംയുക്ത ഗവേഷണ പ്രവര്‍ത്തനങ്ങളുടെയും പ്രധാന്യത്തെ അവര്‍ അംഗീകരിച്ചു. കാനഡയിലുള്ള ഇന്ത്യന്‍ പൗരന്മാര്‍ക്ക്, പ്രത്യേകിച്ചും ഇന്ത്യന്‍ വിദ്യാര്‍ത്ഥികള്‍ക്ക് നല്‍കിയ സഹായത്തിനും പിന്തുണയ്ക്കും പ്രധാനമന്ത്രി കനേഡിയന്‍ പ്രധാനമന്ത്രിക്ക് നന്ദിരേഖപ്പെടുത്തി. ഇന്ത്യയിലുള്ള കനേഡിയന്‍ പൗരന്മാര്‍ക്ക് ഇന്ത്യാ ഗവണ്‍മെന്റ് നല്‍കിയ പിന്തുണയെ പ്രധാനമന്ത്രി ട്രൂഡോ അഭിനന്ദിച്ചു. ഇന്ത്യയുടെ ഫാര്‍മസ്യൂട്ടിക്കല്‍ മേഖലയിലെ ഉല്‍പ്പാദന ശേഷി കാനഡയിലേതുള്‍പ്പെടെയുള്ള ലോകത്തെ പൗരന്മാരെ സഹായിക്കുന്നതിന് ഇന്ത്യയുടെ കഴിവിനൊത്ത് ഉപയോഗപ്പെടുത്തുമെന്ന ഉറപ്പ് പ്രധാനമന്ത്രി നല്‍കി.കാനഡ പ്രധാനമന്ത്രി ആദരണീയനായ ജസ്റ്റിന്‍ ട്രൂഡോയുമായി പ്രധാനമന്ത്രി ടെലിഫോണില്‍ സംഭാഷണം നടത്തി. കോവിഡ് 19 മഹാമാരിയുമായി ബന്ധപ്പെട്ട നിലവിലെ ആഗോള സാഹചര്യത്തെക്കുറിച്ച് ഇരു നേതാക്കളും ചര്‍ച്ച നടത്തി. ആഗോള ഐക്യദാര്‍ഢ്യത്തിന്റെയും ഏകോപനത്തിന്റെയും വിതരണശൃംഖലകളുടെ പരിപാലനത്തിന്റെയും സംയുക്ത ഗവേഷണ പ്രവര്‍ത്തനങ്ങളുടെയും പ്രധാന്യത്തെ അവര്‍ അംഗീകരിച്ചു. കാനഡയിലുള്ള ഇന്ത്യന്‍ പൗരന്മാര്‍ക്ക്, പ്രത്യേകിച്ചും ഇന്ത്യന്‍ വിദ്യാര്‍ത്ഥികള്‍ക്ക് നല്‍കിയ സഹായത്തിനും പിന്തുണയ്ക്കും പ്രധാനമന്ത്രി കനേഡിയന്‍ പ്രധാനമന്ത്രിക്ക് നന്ദിരേഖപ്പെടുത്തി. ഇന്ത്യയിലുള്ള കനേഡിയന്‍ പൗരന്മാര്‍ക്ക് ഇന്ത്യാ ഗവണ്‍മെന്റ് നല്‍കിയ പിന്തുണയെ പ്രധാനമന്ത്രി ട്രൂഡോ അഭിനന്ദിച്ചു. ഇന്ത്യയുടെ ഫാര്‍മസ്യൂട്ടിക്കല്‍ മേഖലയിലെ ഉല്‍പ്പാദന ശേഷി കാനഡയിലേതുള്‍പ്പെടെയുള്ള ലോകത്തെ പൗരന്മാരെ സഹായിക്കുന്നതിന് ഇന്ത്യയുടെ കഴിവിനൊത്ത് ഉപയോഗപ്പെടുത്തുമെന്ന ഉറപ്പ് പ്രധാനമന്ത്രി നല്‍കി. മഹാമാരിക്കെതിരായ ആഗോള പോരാട്ടത്തിന് പ്രത്യേകിച്ചും കോവിഡ് 19 ചികിത്സാ പരിഹാരവും പ്രതിരോധ കുത്തിവയ്പ്പും കണ്ടെത്തുന്നത് ലക്ഷ്യമാക്കിയുള്ള ഗവേഷണത്തിനും സാങ്കേതികവിദ്യകള്‍ക്കും ഇന്ത്യയും കാനഡയും തമ്മിലുള്ള പങ്കാളിത്തം അര്‍ത്ഥവത്തായ സംഭാവനകള്‍ നല്‍കുന്നുണ്ടെന്ന് ഇരു നേതാക്കളും സമ്മതിച്ചു. മഹാമാരിക്കെതിരായ ആഗോള പോരാട്ടത്തിന് പ്രത്യേകിച്ചും കോവിഡ് 19 ചികിത്സാ പരിഹാരവും പ്രതിരോധ കുത്തിവയ്പ്പും കണ്ടെത്തുന്നത് ലക്ഷ്യമാക്കിയുള്ള ഗവേഷണത്തിനും സാങ്കേതികവിദ്യകള്‍ക്കും ഇന്ത്യയും കാനഡയും തമ്മിലുള്ള പങ്കാളിത്തം അര്‍ത്ഥവത്തായ സംഭാവനകള്‍ നല്‍കുന്നുണ്ടെന്ന് ഇരു നേതാക്കളും സമ്മതിച്ചു.
പശുക്കളെയും പശു ഇനങ്ങളെയും സംരക്ഷിക്കാനും നിലനിര്‍ത്താനും രാഷ്ട്രീയ കാമധേനു ആയോഗ് ആരംഭിക്കുന്നതിനു മന്ത്രിസഭയുടെ അനുമതി

പശുക്കളെയും പശു ഇനങ്ങളെയും സംരക്ഷിക്കാനും നിലനിര്‍ത്താനും രാഷ്ട്രീയ കാമധേനു ആയോഗ് ആരംഭിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഫലങ്ങള്‍: രാഷ്ട്രീയ കാമധേനു ആയോഗ് രൂപീകരിക്കുക വഴി രാജ്യത്തെ തനത് ഇനങ്ങള്‍ ഉള്‍പ്പെടെയുള്ള പശുക്കളെ സംരക്ഷിക്കാനും നിലനിര്‍ത്താനും സാധിക്കും. ഇതുവഴി കൂടുതല്‍ പേരെ ഉള്‍പ്പെടുത്തിയുള്ളതും സ്ത്രീകള്‍ക്കും ചെറുകിട, ഇടത്തരം കര്‍ഷകര്‍ക്കുംകൂടി ഗുണകരമായിത്തീരുന്നതും ആയ വിധത്തില്‍ കന്നുകാലിവര്‍ഗ സംരക്ഷണം സാധ്യമാകും. പശുക്കളുടെ പ്രത്യുല്‍പാദനം, ജൈവവളം, ബയോഗ്യാസ് തുടങ്ങിയ മേഖലകളില്‍ ഗവേഷണം നടത്തുന്ന കേന്ദ്ര, സംസ്ഥാന വകുപ്പുകളും സംഘടനകളും മൃഗസംരക്ഷണ, ജന്തുശാസ്ത്ര, കാര്‍ഷിക സര്‍വകലാശാലകളും തുടങ്ങിയ സ്ഥാപനങ്ങളുമായി സഹകരിച്ചാണ് രാഷ്ട്രീയ കാമധേനു ആയോഗ് പ്രവര്‍ത്തിക്കുക. ഗോക്ഷേമത്തിന് ഉതകുന്ന നിയമങ്ങള്‍ യഥാവിധി നടപ്പാക്കപ്പെടുന്നുണ്ട് എന്ന് ഉറപ്പാക്കാനും രാജ്യത്തെ ഗോസംരക്ഷണ, വികസന പദ്ധതികള്‍ക്കു നയപരമായ ചട്ടക്കൂടും ദിശാബോധവും പകരുന്നതിനും പശുക്കളുടെയും തനത് ഇനങ്ങളുടെയും സംരക്ഷണത്തിന് ഉദ്ദേശിച്ചു രൂപീകരിക്കുന്ന രാഷ്ട്രീയ കാമധേനു ആയോഗ് സഹായകമാകും. 2019-20ലെ കേന്ദ്ര ബജറ്റില്‍ പ്രഖ്യാപിച്ച ആയോഗിന്റെ തുടര്‍ച്ചയാണ് ഈ നടപടി.
ഇഫ്കോ ചെയർമാൻ സർദാർ ബൽവീന്ദർ സിംഗ് നകായ് യുടെ നിര്യാണത്തിൽ പ്രധാനമന്ത്രി അനുശോചിച്ചു

ഇഫ്കോ ചെയർമാൻ സർദാർ ബൽവീന്ദർ സിംഗ് നകായ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു; "സർദാർ ബൽവിന്ദർ സിംഗ് നകായ് ജി കാർഷിക, സഹകരണ മേഖലയിലെ തലമുതിര്‍ന്ന ഒരു അംഗമായിരുന്നു. കർഷകരെ ശാക്തീകരിക്കുന്നതിൽ അദ്ദേഹം നിസ്തുലമായ സംഭാവനകൾ നൽകി. അദ്ദേഹത്തിന്റെ വിയോഗം ദുഖകരമാണ്. അദ്ദേഹത്തിന്റെ കുടുംബത്തിനും അഭ്യുദയകാംക്ഷികൾക്കും അനുശോചനം. അദ്ദേഹത്തിന്റെ ആത്മാവിന് ശാന്തി നേരുന്നു."
ബ്രസീലിലെ പ്രസിഡന്റ് തിരഞ്ഞെടുപ്പിൽ വിജയിച്ച ലൂയിസ് ഇനാസിയോ ലുല ഡ സിൽവയെ പ്രധാനമന്ത്രി അഭിനന്ദിച്ചു

ബ്രസീൽ പ്രസിഡന്റ് തിരഞ്ഞെടുപ്പിൽ വിജയിച്ച ലൂയിസ് ഇനാസിയോ ലുല ഡ സിൽവയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു: “ബ്രസീൽ പ്രസിഡൻറ് തെരഞ്ഞെടുപ്പിൽ വിജയിച്ചതിന് ലുലയ്ക്ക് അഭിനന്ദനങ്ങൾ. നമ്മുടെ ഉഭയകക്ഷി ബന്ധങ്ങൾ കൂടുതൽ ആഴത്തിലുള്ളതും വിശാലവുമാക്കുന്നതിനോടൊപ്പം ആഗോള പ്രശ്‌നങ്ങളിൽ നമ്മുടെ സഹകരണത്തിന് ഒരുമിച്ച് പ്രവർത്തിക്കാനും ഞാൻ ആഗ്രഹിക്കുന്നു: പ്രധാനമന്ത്രി”
പാരാലിമ്പിക് ഗെയിംസിൽ ബാഡ്മിന്റണിൽ സ്വർണം നേടിയതിന് പ്രമോദ് ഭഗത്തിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ബാഡ്മിന്റണിൽ സ്വർണം നേടിയതിന് പ്രമോദ് ഭഗത്തിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "പ്രമോദ് ഭഗത് രാജ്യത്തിന്റെ മുഴുവൻ ഹൃദയങ്ങളും കവർന്നു . ഒരു ചാമ്പ്യനായ അദ്ദേഹത്തിന്റെ വിജയം ദശലക്ഷക്കണക്കിന് പേരെ പ്രചോദിപ്പിക്കും. അദ്ദേഹം ശ്രദ്ധേയമായ സ്ഥിരതയും നിശ്ചയദാർഢ്യവും കാണിച്ചു. ബാഡ്മിന്റണിൽ സ്വർണം നേടിയതിന് അഭിനന്ദനങ്ങൾ. അദ്ദേഹത്തിന്റെ ഭാവി ശ്രമങ്ങൾക്ക് ആശംസകൾ
പഞ്ചാബ് ഗവണ്‍മെന്റിന്റെ ഫുഡ് ക്യാഷ് ക്രെഡിറ്റ് അക്കൗണ്ടുകള്‍ക്ക് അംഗീകാരം

ഭക്ഷ്യസംഭരണത്തിനായുള്ള പഞ്ചാബ് ഗവണ്‍മെന്റിന്റെ 2014-15 വിളവുകാലം വരെയുള്ള ലിഗസി ഫുഡ് ക്യാഷ് ക്രെഡിറ്റ് അക്കൗണ്ടുകള്‍ക്ക് മുന്‍കാല പ്രാബല്യത്തോടെ അംഗീകാരം നല്‍കാന്‍ പ്രധാനമന്ത്രി ശ്രീ. നരേന്ദ്ര മോദിയൂടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. എക്‌സ്‌പെന്‍ഡിച്ചര്‍ വകുപ്പിന്റെ ഈ നിര്‍ദേശത്തിന് ട്രാന്‍സാക്ഷന്‍ ഓഫ് ബിസിനസ് റൂള്‍സിലെ 12ാമതു നിയമപ്രകാരം 2017 ഫെബ്രുവരി ഒന്നിനു പ്രധാനമന്ത്രി അംഗീകാരം നല്‍കിയിരുന്നു. ലിഗസി പ്രശ്‌നങ്ങള്‍ നേരത്തേ തീര്‍പ്പാക്കുന്നത് ഭക്ഷ്യവായ്പകള്‍ കര്‍ഷകര്‍ക്കു വിതരണം ചെയ്യുന്നതിനു ബാങ്കുകള്‍ക്കു സഹായകമാകും. ഇതു കര്‍ഷകര്‍ക്കു ഗുണകരമാകും. ഭക്ഷ്യസംഭരണം തടസ്സമില്ലാതെ നടക്കാനും അതുവഴി രാജ്യത്തിന്റെ ഭക്ഷ്യസുരക്ഷ ഉറപ്പാക്കാനും ഇതുവഴി സാധിക്കും. ലിഗസി ക്യാഷ് ക്രെഡിറ്റ് അക്കൗണ്ടുകള്‍ സംബന്ധിച്ച വ്യവസ്ഥകളും നിര്‍ണയിക്കപ്പെട്ടിട്ടുണ്ട്.
ഓഖി ദുരിതാശ്വാസം : ഉത്തര്‍ പ്രദേശ് മുഖ്യമന്ത്രി അഞ്ച് കോടി രൂപ സംഭാവന ചെയ്തു

ഉത്തര്‍ പ്രദേശ് മുഖ്യമന്ത്രി യോഗി ആദിത്യനാഥ് ന്യൂ ഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. മുഖ്യമന്ത്രിയുടെ ദുരിതാശ്വാസ നിധിയില്‍ നിന്ന് അഞ്ച് കോടി രൂപയുടെ ചെക്ക് അദ്ദേഹം പ്രധാനമന്ത്രിക്ക് കൈമാറി. ചുഴലിക്കാറ്റ് ദുരന്തം ഉണ്ടായ ലക്ഷദ്വീപിലെയും മറ്റ് സംസ്ഥാനങ്ങളിലെയും ദുരിതബാധിതര്‍ക്ക് വേണ്ടിയാണ് പ്രധാനമന്ത്രിയുടെ ദേശീയ ദുരിതാശ്വാസ നിധിയിലേയ്ക്ക് അഞ്ചു കോടി രൂപയുടെ സംഭാവന നല്‍കിയത്.
വാരാണാസിയിൽ കോവിഡ് വാക്സിനേഷൻ യജ്ഞത്തിന്റെ ഗുണഭോക്താക്കളുമായും വാക്സിനേറ്റർമാരുമായും പ്രധാനമന്ത്രി സംവദിക്കും

പ്രധാനമന്ത്രി ശ്രീ നരേന്ദ്ര മോദി 2021 ജനുവരി 22 ന് വാരാണാസിയിലെ കോവിഡ് വാക്സിനേഷൻ യജ്ഞത്തിന്റെ ഗുണഭോക്താക്കളുമായും വാക്സിനേറ്റർമാരുമായും വീഡിയോ കോൺഫറൻസിംഗ് വഴി സംവദിക്കും. ആശയവിനിമയത്തിൽ പങ്കെടുക്കുന്നവർ പ്രതിരോധകുത്തിവെയ്‌പിന്റെ ആദ്യ അനുഭവം പങ്കിടും. ലോകത്തിലെ ഏറ്റവും വലിയ വാക്സിനേഷൻ യജ്ഞത്തിന്റെ സുഗമമായ നടത്തിപ്പ് മുൻ‌കൂട്ടി ഉറപ്പാക്കാൻ ശാസ്ത്രജ്ഞർ, രാഷ്ട്രീയ നേതാക്കൾ, ഉദ്യോഗസ്ഥർ, മറ്റ് പങ്കാളികൾ എന്നിവരുമായി നിരന്തരമായ നടത്തിവരുന്ന കൂടിക്കാഴച്ചകളുടെ ഭാഗമാണ് .
അടിസ്ഥാന സൗകര്യ വികസനത്തിനുള്ള അധിക വിഭവ സമാഹരണത്തിന് മന്ത്രിസഭയുടെ അനുമതി

അടിസ്ഥാന സൗകര്യ വികസന മേഖലയിലെ ചെലവിടല്‍ വര്‍ദ്ധിപ്പിക്കുന്നതിന് 2016-17 സാമ്പത്തിക വര്‍ഷത്തില്‍ 31,000 കോടി രൂപ സമാഹരിക്കുന്നതിനും, ബജറ്റ് വിഹിതത്തിന് പുറമെ സമാഹരിക്കുന്ന 16,300 കോടി രൂപയുടെ മുതലും പലിശയും നല്‍കുന്നതിനും പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. പവര്‍ ഫിനാന്‍സ് കോര്‍പ്പറേഷന്‍, ദേശീയ പുനരുപയോഗ ഊര്‍ജ്ജ വികസന ഏജന്‍സി (ഐ.ആര്‍.ഇ.ഡി.എ), ഉള്‍നാടന്‍ ജലപാത അതോറിട്ടി തുടങ്ങിയവ ബോണ്ടുകള്‍ വഴി സമാഹരിക്കുന്ന തുകയുടെ മുതലും പലിശയും ബന്ധപ്പെട്ട മന്ത്രാലയങ്ങളുടെയും വകുപ്പുകളുടെയും ബജറ്റ് വിഹിതത്തില്‍ ആവശ്യമായ മാറ്റങ്ങള്‍ വരുത്തികൊണ്ട് കേന്ദ്ര ഗവണ്‍മെന്റ് വഹിക്കും. അടിസ്ഥാന സൗകര്യ മേഖലയിലെ ചെലവിടല്‍ മെച്ചപ്പെടുത്തുന്നതിനും, കൂടുതല്‍ സുസ്ഥിരമായ വളര്‍ച്ച ഉറപ്പാക്കുന്നതിന് ചെലവഴിക്കലില്‍ റവന്യൂ – മൂലധന മിശ്രിതം മെച്ചപ്പെടുത്തുന്നതിനും ഈ നടപടി സഹായിക്കും.
സംസ്ഥാന പ്പിറവി ദിനത്തില്‍ ഗോവയിലെ ജനങ്ങള്‍ക്ക് പ്രധാനമന്ത്രിയുടെ ആശംസ

സംസ്ഥാനപ്പിറവി ദിനത്തില്‍ ഗോവയിലെ ജനങ്ങള്‍ക്ക് പ്രധാനമന്ത്രി ശ്രീ.നരേന്ദ്ര മോദി ആശംസകള്‍ നേര്‍ന്നു. ‘സംസ്ഥാനപ്പിറവി ദിനത്തില്‍ ഗോവയിലെ ജനങ്ങള്‍ക്ക് ആശംസകള്‍. വരും വര്‍ഷങ്ങളില്‍ ഗോവയുടെ പുരോഗതിക്കും അഭിവൃദ്ധിക്കുമായി ഞാന്‍ പ്രാര്‍ത്ഥിക്കുന്നു’- പ്രധാനമന്ത്രി പറഞ്ഞു.
കുമാർ പോസ്റ്റിൽ പ്രവർത്തനക്ഷമമായി വിന്യസിക്കപ്പെട്ട ആദ്യ വനിതാ ഓഫീസറായ  ക്യാപ്റ്റൻ ശിവ ചൗഹാനെ പ്രധാനമന്ത്രി അഭിനന്ദിച്ചു

ലോകത്തിലെ ഏറ്റവും ഉയരം കൂടിയ സിയാച്ചിൻ യുദ്ധഭൂമിയായ കുമാർ പോസ്റ്റിൽ കഠിനമായ പരിശീലനം പൂർത്തിയാക്കിയ ശേഷം പ്രവർത്തനക്ഷമമായി വിന്യസിക്കപ്പെട്ട ആദ്യത്തെ വനിതാ ഓഫീസറായി ഫയർ ആൻഡ് ഫ്യൂറി സാപ്പേഴ്സിന്റെ ക്യാപ്റ്റൻ ശിവ ചൗഹാൻ മാറിയെന്ന് പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. "ഫയർ ആൻഡ് ഫ്യൂരി സാപ്പേഴ്‌സ് കോർപ്സിന്റെ പോസ്റ്റിന് മറുപടിയായി പ്രധാനമന്ത്രി ട്വീറ്റ് ചെയ്തു. " ഇന്ത്യയുടെ നാരി ശക്തിയുടെ ആത്മാവിനെ ചിത്രീകരിക്കുന്ന ഇത് ഓരോ ഇന്ത്യക്കാരനെയും അഭിമാന ഭരിതമാക്കും ."
പ്രധാനമന്ത്രിയൂം നേപ്പാള്‍ പ്രധാനമന്ത്രിയും തമ്മില്‍ ടെലിഫോണില്‍ സംസാരിച്ചു

പ്രധാനമന്ത്രി ശ്രീ നരേന്ദ്രമോദി ഇന്ന് നേപ്പാള്‍ പ്രധാനമന്ത്രി ശ്രീ കെ.പി. ശര്‍മ്മ ഒലിയുമായി ടെലിഫോണില്‍ സംസാരിച്ചു. കോവിഡ്-19 പ്രതിസന്ധിയേയും അത് ഇരു രാജ്യങ്ങളിലെ പൗരന്മാര്‍ക്കും ഈ മേഖലയ്ക്കും ഉയര്‍ത്തുന്ന വെല്ലുവിളികളെക്കുറിച്ചും ഇരു നേതാക്കളും തങ്ങളുടെ വീക്ഷണങ്ങള്‍ പങ്കുവച്ചു. കോവിഡ്-19 തടയുന്നതിന് തങ്ങളുടെ രാജ്യങ്ങള്‍ കൈക്കൊണ്ട നടപടികളെക്കുറിച്ച് അവര്‍ ചര്‍ച്ച നടത്തി. ഈ പ്രതിസന്ധി പ്രതിരോധിക്കുന്നതിനും നിയന്ത്രിക്കുന്നതിനും ഒലിയുടെ നേതൃത്വത്തില്‍ കീഴില്‍ നേപ്പാള്‍ ഗവണ്‍മെന്റ് നടത്തുന്ന പരിശ്രമങ്ങളെയും, നേപ്പാളിലെ ജനങ്ങളുടെ ശക്തമായ നിശ്ചയദാര്‍ഢ്യത്തേയും പ്രധാനമന്ത്രി മോദി അഭിനന്ദിച്ചു. മഹാമാരിക്കെതിരായുള്ള പ്രതിരോധം സാര്‍ക്ക് രാജ്യങ്ങള്‍ക്കിടയില്‍ ഏകോപിപ്പിച്ചതിന് പ്രധാനമന്ത്രി സ്വീകരിച്ച മുന്‍കൈയ്ക്ക് പ്രധാനമന്ത്രി ഒലി തന്റെ അഭിനന്ദനം ആവര്‍ത്തിച്ചു. നേപ്പാളിന് ഇന്ത്യ നല്‍കിയ ഉഭയകക്ഷി പിന്തുണയ്ക്കുള്ള നന്ദിയും അദ്ദേഹം പ്രകടിപ്പിച്ചു. ഈ ആഗോള മഹാമാരിക്കെതിരായ പോരാട്ടത്തില്‍ നേപ്പാളിന്റെ എല്ലാ പരിശ്രമങ്ങള്‍ക്കും സാദ്ധ്യമായ എല്ലാ സഹായങ്ങളും ഉറപ്പാക്കുന്നതിനുള്ള ഇന്ത്യയുടെ പ്രതിബദ്ധത പ്രധാനമന്ത്രി മോദിയും ആവര്‍ത്തിച്ചു. അതിര്‍ത്തി കടന്ന് അവശ്യവസ്തുക്കള്‍ വിതരണം ചെയ്യുന്നതിനുള്ള സൗകര്യമുള്‍പ്പെടെ കോവിഡ്-19 മൂലം ഉടലെടുക്കുന്ന എല്ലാ പ്രശ്നങ്ങള്‍ക്കും ഇരു രാജ്യങ്ങളിലേയും വിദഗ്ധരും ഉദ്യോഗസ്ഥരും കൂടിക്കാഴ്ചകളും പരസ്പരം ഏകോപിപ്പിക്കലും തുടരുന്നതിനും ഇരു നേതാക്കളും സമ്മതിച്ചു. പ്രധാനമന്ത്രി ഒലിക്കും നേപ്പാളിലെ ജനങ്ങള്‍ക്കും പ്രധാനമന്ത്രി ശുഭാശംസകളും ആരോഗ്യവും സൗഖ്യവും നേര്‍ന്നു.
പ്രധാനമന്ത്രി വെസ്റ്റാസ് പ്രസിഡന്റും സി.ഇ.ഒയുമായി ആശയവിനിമയം നടത്തി

കാറ്റില്‍ നിന്നുള്ള ഊര്‍ജ്ജോല്‍പ്പാദന മേഖലയുമായി ബന്ധപ്പെട്ട വിഷയങ്ങളെക്കുറിച്ച് പ്രധാനമന്ത്രി ശ്രീ. നരേന്ദ്ര മേദി വെസ്റ്റാസ് പ്രസിഡന്റും സി.ഇ.ഒയുമായ ശ്രീ. ഹെന്റിക് ആന്‍ഡേഴ്‌സണുമായി ആശയവിനിമയം നടത്തി. 'വെസ്റ്റാസ് പ്രസിഡന്റും സി.ഇ.ഒയുമായ ശ്രീ. ഹെന്റിക് ആന്‍ഡേഴ്‌സണുമായി ദീര്‍ഘദൃഷ്ടിയുള്ള ആശയവിനിമയം നടത്തി. കാറ്റില്‍ നിന്നുള്ള ഊര്‍ജ്ജോല്‍പ്പാദന മേഖലയുമായി ബന്ധപ്പെട്ട നിരവധി വിഷയങ്ങള്‍ ഞങ്ങള്‍ ചര്‍ച്ച ചെയ്തു. വരും തലമുറകള്‍ക്ക് ശുദ്ധമായ ഭാവി കെട്ടിപ്പടുക്കുന്നതിനായി പുനരുല്‍പ്പാദന ഊര്‍ജ്ജം പ്രയോജനപ്പെടുത്തുന്നതിനുള്ള ഇന്ത്യയുടെ ചില പരിശ്രമങ്ങള്‍ ശ്രദ്ധയില്‍പ്പെടുത്തി', പ്രധാനമന്ത്രി ട്വീറ്റ് ചെയ്തു.
ഗുജറാത്തിലെ അദാലാജിൽ ശ്രീ അന്നപൂർണധാം ട്രസ്റ്റിന്റെ ഹോസ്റ്റലും വിദ്യാഭ്യാസ സമുച്ചയവും പ്രധാനമന്ത്രി ഉദ്ഘാടനം ചെയ്യും

ഗുജറാത്തിലെ അദാലാജിൽ ശ്രീ അന്നപൂർണധാം ട്രസ്റ്റിന്റെ ഹോസ്റ്റലും വിദ്യാഭ്യാസ സമുച്ചയവും ഏപ്രിൽ 12 ന് രാവിലെ 11 മണിക്ക് വീഡിയോ കോൺഫറൻസിംഗിലൂടെ പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. ജനസഹായക് ട്രസ്റ്റിന്റെ ഹിരാമണി ആരോഗ്യധാമിന്റെ ഭൂമിപൂജയും ചടങ്ങിൽ പ്രധാനമന്ത്രി നിർവഹിക്കും. ഹോസ്റ്റലിലും വിദ്യാഭ്യാസ സമുച്ചയത്തിലും 600 വിദ്യാർത്ഥികൾക്ക് 150 മുറികളുള്ള താമസ- ബോർഡിംഗ് സൗകര്യമുണ്ട്. ജിപിഎസ്‌സി, യുപിഎസ്‌സി പരീക്ഷകൾക്കായുള്ള പരിശീലന കേന്ദ്രം, ഇ-ലൈബ്രറി, കോൺഫറൻസ് റൂം, സ്‌പോർട്‌സ് റൂം, ടിവി റൂം, വിദ്യാർത്ഥികൾക്കുള്ള പ്രാഥമിക ആരോഗ്യ സൗകര്യങ്ങൾ തുടങ്ങിയവയാണ് മറ്റ് സൗകര്യങ്ങൾ. ജനസഹായക് ട്രസ്റ്റ് ഹിരമണി ആരോഗ്യധാം വികസിപ്പിക്കും. ഒരേസമയം 14 പേർക്ക് ഡയാലിസിസ് ചെയ്യാനുള്ള സൗകര്യം, 24 മണിക്കൂറും പ്രവർത്തിക്കുന്ന ബ്ലഡ് ബാങ്ക്, 24 മണിക്കൂറും പ്രവർത്തിക്കുന്ന മെഡിക്കൽ സ്റ്റോർ, ആധുനിക പാത്തോളജി ലബോറട്ടറി, ആരോഗ്യ പരിശോധനയ്ക്കുള്ള മികച്ച ഉപകരണങ്ങൾ എന്നിവയുൾപ്പെടെ അത്യാധുനിക മെഡിക്കൽ സൗകര്യങ്ങൾ ഇവിടെയുണ്ടാകും. ആയുർവേദം, ഹോമിയോപ്പതി, അക്യുപങ്‌ചർ, യോഗ തെറാപ്പി തുടങ്ങി വിപുലമായ സൗകര്യങ്ങളുള്ള ഒരു ഡേ-കെയർ സെന്റർ ആയിരിക്കും ഇത്. പ്രഥമശുശ്രൂഷ പരിശീലനം, ടെക്നീഷ്യൻ പരിശീലനം, ഡോക്ടർ മാർക്കുള്ള പരിശീലനം എന്നിവയ്ക്കുള്ള സൗകര്യങ്ങളും ഇവിടെയുണ്ട്. –ND–
കാശി വിദ്വത് പരിഷത്ത് അധ്യക്ഷൻ പ്രൊഫ രാം യത്ന ശുക്ലയുടെ നിര്യാണത്തിൽ പ്രധാനമന്ത്രി അനുശോചിച്ചു

കാശി വിദ്വത് പരിഷത്ത് അധ്യക്ഷൻ പ്രൊഫ രാം യത്ന ശുക്ലയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രൊഫ ശുക്ലയുടെ മരണം അക്കാദമിക, ആത്മീയ, സാംസ്കാരിക ലോകത്തിന് നികത്താനാവാത്ത നഷ്ടമാണെന്ന് പ്രധാനമന്ത്രി പറഞ്ഞു. പ്രധാനമന്ത്രി ട്വീറ്റ് ചെയ്തു : “കാശി വിദ്യാപരിഷത്ത് പ്രസിഡന്റ് പ്രൊഫ. രമ്യത്ന ശുക്ലയുടെ വിയോഗം അക്കാദമിക, ആത്മീയ, സാംസ്കാരിക ലോകത്തിന് നികത്താനാവാത്ത നഷ്ടമാണ്. സംസ്കൃത ഭാഷയുടെയും പരമ്പരാഗത ഗ്രന്ഥങ്ങളുടെയും സംരക്ഷണത്തിൽ അദ്ദേഹം പ്രധാന പങ്കുവഹിച്ചു. ദുഃഖത്തിന്റെ ഈ വേളയിൽ അദ്ദേഹത്തിന്റെ കുടുംബാംഗങ്ങളെ ഇതിൽ അനുശോചനം അറിയിക്കുന്നു. ഓം ശാന്തി!” “കാശി വിദ്യാപരിഷത്ത് പ്രസിഡന്റ് പ്രൊഫ. രാം യത്ന ശുക്ലയുടെ വിയോഗം അക്കാദമിക, ആത്മീയ, സാംസ്കാരിക ലോകത്തിന് നികത്താനാവാത്ത നഷ്ടമാണ്. സംസ്കൃത ഭാഷയുടെയും പരമ്പരാഗത ഗ്രന്ഥങ്ങളുടെയും സംരക്ഷണത്തിൽ അദ്ദേഹം പ്രധാന പങ്കുവഹിച്ചു. ദുഃഖത്തിന്റെ ഈ വേളയിൽ അദ്ദേഹത്തിന്റെ കുടുംബാംഗങ്ങളെ അനുശോചനം അറിയിക്കുന്നു. ഓം ശാന്തി!”
ധര്‍മ്മ ചക്ര ദിനാവസരത്തിനെ പ്രധാനമന്ത്രി അഭിസംബോധന ചെയ്തു

ധര്‍മ്മചക്ര ദിനത്തിന്റെ ഉദ്ഘാടനത്തില്‍ പ്രധാനമന്ത്രി ശ്രീ നരേന്ദ്രമോദി വിഡിയോയിലൂടെ അഭിസംബോധനചെയ്തു. ഇന്ത്യാ ഗവണ്‍മെന്റിന്റെ സാംസ്‌ക്കാരിക മന്ത്രാലയത്തിന്റെ പരിപാലനത്തിന്‍ കീഴിലുള്ള അന്താരാഷ്ട്ര ബുദ്ധിസ്റ്റ് കോണ്‍ഫെഡറേഷനാണ് 2020 ജൂലൈ 4ലെ ആഷാഡപൂര്‍ണ്ണിമയെ ധര്‍മ്മചക്രദിനമായി ആഘോഷിക്കുന്നത്. ഇന്ന് യു.പിയിലെ വാരണാസിയ്ക്ക് സമീപമുള്ള സാരാനാഥിലെ ഡിയര്‍പാര്‍ക്കില്‍ വച്ച് തന്റെ ആദ്യ അഞ്ച് സന്യാസിവര്യരായ ശിഷ്യന്മാരോട് ഗൗതമബുദ്ധന്‍ ആദ്യമായി പ്രഭാഷണം നടത്തിയ ദിവസത്തിന്റെ ഓര്‍മ്മപുതുക്കലാണ് ഇന്നത്തെ ഈ ദിവസം.ലോകത്താകമാനമുള്ള ബുദ്ധമതവിശ്വാസികള്‍ ഈ ദിവസം ‘ധര്‍മ്മചക്ര പ്രവര്‍ത്തന’ അല്ലെങ്കില്‍ ധര്‍മ്മചക്രത്തിന്റെ ചക്രം തിരിക്കല്‍ ദിനമായി ആഘോഷിക്കുന്നു. ഗുരുപൂര്‍ണ്ണിമ എന്നും അറിയപ്പെടുന്ന ആഷാഡപൂര്‍ണ്ണിമയ്ക്ക് പ്രധാനമന്ത്രി ആശംസകള്‍ നേരുകയും ഭഗവാര്‍ ബുദ്ധന് ശ്രദ്ധാജ്ഞലി അര്‍പ്പിക്കുകയും ചെയ്തു. മംഗോളിയന്‍ കാഞ്ചോരിന്റെ പകര്‍പ്പുകള്‍ മംഗോളിയന്‍ ഗവണ്‍മെന്റിന്റെ പക്കലുണ്ടെന്നതില്‍ അദ്ദേഹം സന്തോഷം പ്രകടിപ്പിച്ചു. ഭഗവാന്‍ ബുദ്ധന്റെ അനുശാസനങ്ങളെക്കുറിച്ച് സംസാരിച്ച പ്രധാനമന്ത്രി വിവിധ സമൂഹങ്ങള്‍ക്കും രാജ്യങ്ങള്‍ക്കും അഷ്ടാംഗമാര്‍ഗ്ഗം ക്ഷേമത്തിനുള്ള വഴി കാട്ടികൊടുത്തതായും പറഞ്ഞു. ബുദ്ധമത അനുശാസനങ്ങള്‍ ആളുകള്‍ക്ക്, സ്ത്രീകള്‍ക്ക്, പാവപ്പെട്ടവര്‍ക്ക്, സമാധാനത്തിന് അഹിംസയ്ക്ക് എന്നിവയ്‌ക്കെല്ലാം ആദരവ് നല്‍കുന്നുവെന്ന് ചൂണ്ടിക്കാട്ടിയ അദ്ദേഹം ഈ ആനുശാസനങ്ങള്‍ സുസ്ഥിരമായ ഒരു ഗ്രഹത്തിനുള്ള മാര്‍ഗ്ഗമാണെന്നും വ്യക്തമാക്കി. ഭഗവാന്‍ ബുദ്ധന്‍ ആശയയേയും ഉദ്ദേശത്തേയും കുറിച്ച് സംസാരിക്കുകയും അവയ്ക്ക് തമ്മില്‍ ശക്തമായ ഒരു ബന്ധം കാണുകയും ചെയ്തിരുന്നതായി പ്രധാനമന്ത്രി പറഞ്ഞു. താന്‍ എങ്ങനെയാണ് 21-ാം നൂറ്റാണ്ടിനെക്കുറിച്ച് പ്രതീക്ഷയുള്ളവനാകുന്നതെന്ന് വ്യക്തമാക്കിയ പ്രധാനമന്ത്രി ഈ ആശ യുവാക്കളില്‍ നിന്ന് ഉറവയെടുക്കുന്നതാണെന്നും പറഞ്ഞു. ഏറ്റവും വലിയ സ്റ്റാര്‍ട്ട്അപ്പ് പരിസ്ഥിതിയുള്ള രാജ്യങ്ങളിലൊന്നാണ് ഇന്ത്യയെന്നും അവിടെ തിളക്കമാര്‍ന്ന യുവമനസുകള്‍ ആഗോള പ്രശ്‌നങ്ങള്‍ക്ക് പരിഹാരം കണ്ടെത്തുന്നുവെന്നതിനും അദ്ദേഹം അടിവരയിട്ടു. ലോകം ഇന്ന് അനിതരസാധാരണമായ വെല്ലുവിളികള്‍ക്കെതിരെ പോരാടുകയാണ്, ഇതിനുള്ള എന്നും നിലനില്‍ക്കുന്ന പരിഹാരങ്ങള്‍ ബുദ്ധന്റെ ആശയങ്ങളില്‍ നിന്നുണ്ടാക്കാന്‍ കഴിയുമെന്നും പ്രധാനമന്ത്രി പറഞ്ഞു. കുടുതല്‍ ആളുകളെ ബുദ്ധമത പാരമ്പര്യവുമായി ബന്ധിപ്പിക്കേണ്ടതിനെക്കുറിച്ചും ഈ പ്രദേശങ്ങളിലേക്കുള്ള ബന്ധിപ്പിക്കല്‍ വര്‍ദ്ധിപ്പിക്കേണ്ടതിനെക്കുറിച്ചും അദ്ദേഹം സംസാരിച്ചു. യു.പി.യിലെ കുശിനഗര്‍ വിമാനത്താവളത്തെ അന്താരാഷ്ട്ര വിമാനത്താവളമായി പ്രഖ്യാപിക്കുന്നതിന് അടുത്തിടെ മന്ത്രിസഭായോഗം കൈക്കൊണ്ട തീരുമാനത്തെക്കുറിച്ചും അദ്ദേഹം സൂചിപ്പിച്ചു. ഇത് തീര്‍ത്ഥാടകരുടെയും സഞ്ചാരികളുടെയും യാത്രകള്‍ക്ക് സൗകര്യമൊരുക്കുമെന്ന് മാത്രമല്ല, ഇത് ഈ മേഖലയിലെ സമ്പദ്ഘടനയ്ക്ക് വലിയ ഉണര്‍വും നല്‍കുമെന്നും അദ്ദേഹം ചൂണ്ടിക്കാട്ടി.
രാജമാതാ വിജയ രാജെ സിന്ധ്യ ജിയുടെ ജയന്തി ദിനത്തിൽ പ്രധാനമന്ത്രി അവർക്ക് ആദരാഞ്ജലികൾ അർപ്പിച്ചു

രാജമാതാ വിജയ രാജെ സിന്ധ്യ ജിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "രാജ്മാതാ വിജയ രാജെ സിന്ധ്യ ജിയ്ക്ക് ജയന്തി ദിനത്തിൽ ആദരാഞ്ജലികൾ. ജനസേവനത്തിന് സമർപ്പിക്കപ്പെട്ട ഒരു ജീവിതമായിരുന്നു അവരുടേത്. അവർ ധൈര്യശാലിയും ദയയുള്ളവരുമായിരുന്നു. ബിജെപി ജനങ്ങൾ വിശ്വസിക്കുന്ന ഒരു പാർട്ടിയായി ഉയർന്നുവന്നിട്ടുണ്ടെങ്കിൽ, കാരണം, ഞങ്ങൾക്ക് രാജ്മാതാ ജിയെപ്പോലുള്ള ശക്തരായിരുന്നു. ജനങ്ങൾക്കിടയിൽ പ്രവർത്തിക്കുകയും പാർട്ടിയെ ശക്തിപ്പെടുത്തുകയും ചെയ്തു.
അടുത്ത  മൻ കി ബാത്തിലേയ്ക്കുള്ള നിർദേശങ്ങൾ  പങ്കിടാൻ പ്രധാനമന്ത്രി എല്ലാവരേയും ക്ഷണിച്ചു

ഈ മാസം 29 ലെ മൻ കി ബാത്തിലേയ്ക്കുള്ള നിർദേശങ്ങൾ പങ്കിടാൻ പ്രധാനമന്ത്രി ശ്രീ നരേന്ദ്ര മോദി ഏവരെയും ക്ഷണിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : "ഈ മാസം 29-ന് നടക്കുന്ന മൻ കി ബാത്തിലേയ്ക്കുള്ള നിങ്ങളുടെ ഇൻപുട്ടുകൾ പങ്കിടാൻ ഞാൻ നിങ്ങളെ എല്ലാവരെയും ക്ഷണിക്കുന്നു. NaMo ആപ്പിലും MyGov-ലും നിങ്ങളുടെ അഭിപ്രായങ്ങൾക്കായി ഞാൻ കാത്തിരിക്കുന്നു. നിങ്ങൾക്ക് നിങ്ങളുടെ സന്ദേശം 1800-11-7800 എന്ന നമ്പറിലും റെക്കോർഡ് ചെയ്യാം."
നീതിന്യായമേഖലയില്‍ ബംഗ്ലാദേശുമായി പരസ്പര സഹകരണം

നീതിന്യായ മേഖലയിലെ പരസ്പര സഹകരണത്തിന് ഇന്ത്യയും ബംഗ്ലാദേശും തമ്മില്‍ ധാരണാപത്രം ഒപ്പുവയ്ക്കുന്നതിന് പ്രധാനമന്ത്രി നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. രണ്ടു രാജ്യങ്ങളിലേയും നീതി ന്യായ വ്യവസ്ഥകളും തമ്മിലുള്ള പരസ്പര സഹകരണം വികസിപ്പിക്കുന്നതിനും അഭിവൃദ്ധിപ്പെടുത്തുന്നതിനും ശക്തിപ്പെടുത്തുന്നതിനും ഉദ്ദേശിച്ചുള്ളതാണ് ഈ ധാരണാപത്രം. രാജ്യ സന്ദര്‍ശനം, അക്കാദമിക-പരിശീലന പരിപാടികള്‍ എന്നിവയിലൂടെ ഇരു രാജ്യങ്ങളിലേയും ജഡ്ജിമാരും നീതിന്യായ വ്യവസ്ഥയുമായി ബന്ധപ്പെട്ട മറ്റ് ഉദ്യോഗസ്ഥരും തമ്മിലുള്ള പരസ്പര ആശയവിനിമയം ശക്തിപ്പെടുത്തുകയാണ് ധാരണാപത്രം ലക്ഷ്യമാക്കുന്നത്. നീതി-ന്യായമേഖലയിലെ സംഭവവികാസങ്ങള്‍ സംബന്ധിച്ച ഏറ്റവും പുതിയ വിവരങ്ങള്‍ പോലും പരസ്പരം കൈമാറുന്നതിന് ഇത് പ്രോത്സാഹനജനകമാകും. അതോടൊപ്പം ഈ മേഖലയിലെ അടിസ്ഥാനസൗകര്യം, വിവരസാങ്കേതികവിദ്യ എന്നിവയിലുള്ള അറിവുകളും പരസ്പര കൈമാറുന്നതിനും ഈ ധാരണാപത്രം സഹായിക്കും.
ലാചിത് ദിനത്തില്‍ ലാചിത് ബോര്‍ഫുക്കാന് ശ്രദ്ധാഞ്ജലി അര്‍പ്പിച്ച് പ്രധാനമന്ത്രി

ലാചിത് ദിനത്തില്‍ പ്രധാനമന്ത്രി ശ്രീ നരേന്ദ്ര മോദി ലാചിത് ബോര്‍ഫുക്കാന് ശ്രദ്ധാഞ്ജലി അര്‍പ്പിച്ചു. ''ലാചിത് ദിനത്തിന്റെ ഈ വേളയില്‍ ധീരനായ ലാചിത് ബോര്‍ഫുകാനെ നാം നമിക്കുകയാണ്. മികച്ച നേതാവും തന്ത്രജ്ഞനുമായിരുന്ന അദ്ദേഹം, അസമിന്റെ തനതു സംസ്‌കാരം സംരക്ഷിക്കുന്നതില്‍ നിര്‍ണായക പങ്ക് വഹിച്ചു. പാവപ്പെട്ടവരെയും താഴേക്കിടയിലുള്ളവരെയും ശാക്തീകരിക്കുന്നതിനായി അദ്ദേഹം വളരെയധികം പ്രവര്‍ത്തിച്ചു.''- പ്രധാനമന്ത്രി ട്വിറ്ററില്‍ കുറിച്ചു.
കാബൂള്‍ ഭീകരാക്രമണത്തെ പ്രധാനമന്ത്രി അപലപിച്ചു

കാബൂളിനടുത്ത് ഉണ്ടായ ഭീകരാക്രമണത്തെ പ്രധാനമന്ത്രി അപലപിച്ചു. “കാബൂളിന് സമീപമുണ്ടായ ആക്രമണം മനോവേദന ഉളവാക്കുന്നു. മനസാക്ഷിയില്ലാത്ത ഈ അക്രമത്തെ ഞാന്‍ അപലപിക്കുന്നു. എന്റെ ചിന്തകളും പ്രാര്‍ത്ഥനകളും മരണമടഞ്ഞവരുടെ കുടുംബാംഗങ്ങളോടും പരിക്കേറ്റവരോടുമൊപ്പമാണ്”. പ്രധാനമന്ത്രി പറഞ്ഞു.
മുഖ്യമന്ത്രിക്കൊപ്പം നടന്ന ഉന്നതതല യോഗത്തില് കര്ണാടകയിലെ വരള്ച്ചയും ജലക്ഷാമവും പ്രധാനമന്ത്രി വിലയിരുത്തി

കര്ണാടകയുടെ വിവിധ ഭാഗങ്ങളിലെ വരള്ച്ചയും ജലക്ഷാമവും വിലയിരുത്താന് പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് ഉന്നതതല യോഗം ചേര്ന്നു. കര്ണാടക മുഖ്യമന്ത്രി ശ്രീ. സിദ്ധരാമയ്യയും മുതിര്ന്ന കേന്ദ്ര, സംസ്ഥാന ഉദ്യോഗസ്ഥരും സംബന്ധിച്ചു. വരള്ച്ചയെ നേരിടാനുള്ള വഴികള് തേടാനും ജലക്ഷാമത്തിന് ഇടക്കാല, ദീര്ഘകാല പരിഹാരങ്ങള് ആലോചിക്കുന്നതിനുമായി വരള്ച്ചബാധിതമായ 11 സംസ്ഥാനങ്ങളിലെയും മുഖ്യമന്ത്രിമാരുമായി പ്രത്യേകം ചര്ച്ചകള് നടത്തുമെന്നു യോഗത്തിനു തുടക്കമിട്ടുകൊണ്ടു പ്രധാനമന്ത്രി പറഞ്ഞു. കര്ണാടകയുടെ ആവശ്യത്തോടു പ്രതികരിച്ച് ഖാരിഫ് വിളസഹായമായി 1540.2 കോടി രൂപ അനുവദിച്ചതിനു പ്രധാനമന്ത്രിയെ മുഖ്യമന്ത്രി നന്ദി അറിയിച്ചു. തുക മുഴുവന് റീയല്ടൈം ഗ്രോസ് സെറ്റില്മെന്റ് (ആര്.ടി.ജി.എസ്.) മുഖാന്തിരം കര്ഷകര്ക്കു വിതരണം ചെയ്തുകഴിഞ്ഞെന്നും അദ്ദേഹം വ്യക്തമാക്കി. റാബി വിളസഹായമായി 723.23 കോടി രൂപ ലഭിച്ചിട്ടുണ്ടെന്നും അത് ഉടനെ വിതരണം ചെയ്യുമെന്നും മുഖ്യമന്ത്രി യോഗത്തെ അറിയിച്ചു. 2015-16ല് എസ്.ഡി.ആര്.എഫിലേക്കുള്ള കേന്ദ്രവിഹിതമായ 207 കോടി രൂപയ്ക്കു പുറമേയാണിത്. 2016-17ലെ എസ്.ഡി.ആര്.എഫിലേക്കുള്ള ആദ്യവിഹിതമായി 108.75 കോടി രൂപയും അനുവദിച്ചിട്ടുണ്ട്. 2016-17ല് ജലസംരക്ഷണത്തിനും വരള്ച്ചയെ പ്രതിരോധിക്കുന്നതിനുമായി വിവിധ പദ്ധതികളിലൂടെ കേന്ദ്രം 603 കോടി രൂപ കര്ണാടകയ്ക്കു നല്കുമെന്നു യോഗത്തില് വ്യക്തമാക്കപ്പെട്ടു. വിവിധ കാര്ഷിക പദ്ധതികള്ക്കായി 830 കോടി രൂപ ഇതിനു പുറമേ ലഭിക്കും. കടുത്ത വരള്ച്ച നിമിത്തം ജനങ്ങള് നേരിടുന്ന പ്രശ്നങ്ങള് മുഖ്യമന്ത്രി വിശദീകരിച്ചു. സംസ്ഥാനത്തെ പ്രധാന നദികളും അണക്കെട്ടുകളും വറ്റുകയാണ്. ജലാശയങ്ങളിലെ ചെളിനീക്കല്, കുളങ്ങള് നിര്മിക്കല്, ഡ്രിപ് നനരീതി അവലംബിക്കല്, കുടിവെള്ളം ലഭ്യമാക്കല് തുടങ്ങിയ നടപടികള് സംസ്ഥാന ഗവണ്മെന്റ് നടത്തിവരുന്നതായി അദ്ദേഹം പറഞ്ഞു. ജലസംരക്ഷണം, ഭൂഗര്ഭജലലഭ്യത വര്ധിപ്പിക്കല്, ചെളിനീക്കല് തുടങ്ങിയ കാര്യങ്ങളെക്കുറിച്ചു മുഖ്യമന്ത്രിയുമായി പ്രധാനമന്ത്രി ചര്ച്ച ചെയ്തു. മണ്സൂണെത്തുംമുമ്പേ, അടുത്ത 30- 40 ദിവസങ്ങളില് ചെളി നീക്കുന്നതിലും കൃഷിയിടങ്ങളില് കുളങ്ങള് നിര്മിക്കുന്നതിലും ചെക് ഡാമുകള് നിര്മിക്കുന്നതിലും ശ്രദ്ധ കേന്ദ്രീകരിക്കാന് സംസ്ഥാന ഗവണ്മെന്റിനോട് അദ്ദേഹം നിര്ദേശിച്ചു. മലിനജലം ശുദ്ധീകരിക്കാന് നടത്തിവരുന്ന പ്രവര്ത്തനം മുഖ്യമന്ത്രി, പ്രധാനമന്ത്രിയുടെ ശ്രദ്ധയില് പെടുത്തി. നഗരങ്ങളിലും പട്ടണങ്ങളിലും ഇതു വിപുലമായ രീതിയില് നടപ്പാക്കണമെന്ന് പ്രധാനമന്ത്രി പറഞ്ഞു. പ്രധാനമന്ത്രി ഫസല് ബീമ യോജന നടപ്പാക്കുന്നതിനു നടത്തിവരുന്ന തയ്യാറെടുപ്പുകളെക്കുറിച്ചു ശ്രീ. സിദ്ധരാമയ്യ, പ്രധാനമന്ത്രിയെ ധരിപ്പിച്ചു. വിള ഇന്ഷുറന്സ് സംബന്ധിച്ച സംസ്ഥാന ഗവണ്മെന്റിന്റെ അഭിപ്രായങ്ങള് യോഗത്തില് അവതരിപ്പിക്കപ്പെട്ടു. പ്രധാനമന്ത്രിക്കു മുഖ്യമന്ത്രി ഒരു നിവേദനം സമര്പ്പിച്ചു. ഇക്കാര്യത്തില് സാധ്യമായതെല്ലാം ചെയ്യാമെന്ന മറുപടിയാണു പ്രധാനമന്ത്രി നല്കിയത്. വരള്ച്ച പൊതുപ്രശ്നമാണെന്നും അതു പരിഹരിക്കാനായി കേന്ദ്ര, സംസ്ഥാന ഗവണ്മെന്റുകള് ഒന്നിച്ചു ശ്രമിക്കണമെന്നും പ്രധാനമന്ത്രി പറഞ്ഞു. ജി.എസ്.ഡി.പിയും നിക്ഷേപവും വര്ധിപ്പിക്കാന് നടത്തിയ പ്രവര്ത്തനങ്ങള് ഉയര്ത്തിക്കാട്ടുന്നതുപോലെ ജലസംരക്ഷണത്തിനും മാനേജ്മെന്റിനുമായി നടത്തിയ പ്രവര്ത്തനങ്ങള് സംസ്ഥാന ഗവണ്മെന്റുകള് ഉയര്ത്തിക്കാട്ടുന്ന കാലം സംജാതമായിരിക്കുകയാണെന്നും പ്രധാനമന്ത്രി പറഞ്ഞു. ഇക്കാര്യങ്ങളിലുണ്ടാകുന്ന പ്രവര്ത്തനങ്ങളെ വിലയിരുത്താന് സൂചിക തയ്യാറാക്കാന് നീതി ആയോഗിനോടു പ്രധാനമന്ത്രി അഭ്യര്ഥിച്ചു.
ഒറ്റ കൊമ്പുള്ള കാണ്ടാമൃഗങ്ങളുടെ ക്ഷേമത്തിനായുള്ള ശ്രമങ്ങൾക്ക് പ്രധാനമന്ത്രി  ടീം അസമിനെ   അഭിനന്ദിച്ചു

ഒരു കൊമ്പൻ കാണ്ടാമൃഗത്തിന്റെ ക്ഷേമത്തിനായുള്ള ശ്രമങ്ങൾക്ക് ടീം അസമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒറ്റക്കൊമ്പുള്ള കാണ്ടാമൃഗം ഇന്ത്യയുടെ അഭിമാനമാണെന്നും അതിന്റെ ക്ഷേമത്തിനായി എല്ലാ നടപടികളും സ്വീകരിക്കുമെന്നും അദ്ദേഹം പറഞ്ഞു. മുഖ്യമന്ത്രി ശ്രീ ഹിമന്ത ബിശ്വ ശർമ്മയുടെ ട്വീറ്റിനുള്ള മറുപടിയായി പ്രധാനമന്ത്രി പറഞ്ഞു: "ടീം അസമിന്റെ പ്രശംസനീയമായ ശ്രമം. ഒറ്റക്കൊമ്പുള്ള കാണ്ടാമൃഗം ഇന്ത്യയുടെ അഭിമാനമാണ്, അതിന്റെ ക്ഷേമത്തിനായി എല്ലാ നടപടികളും സ്വീകരിക്കും."
ജമ്മു കാശ്മീര്‍ മുഖ്യമന്ത്രിയുമായി പ്രധാനമന്ത്രി സംസാരിച്ചു; ഭൂകമ്പത്തെ തുടര്‍ന്നുള്ള സ്ഥിതിഗതികള്‍ വിലയിരുത്തി.

ജമ്മു കാശ്മീര്‍ മുഖ്യമന്ത്രി ശ്രീ.മുഫ്തി മുഹമ്മദ് സഈദുമായി സംസാരിച്ച പ്രധാനമന്ത്രി ശ്രീ. നരേന്ദ്ര മോദി ഭൂകമ്പത്തെ തുടര്‍ന്നുള്ള സ്ഥിതിഗതികള്‍ വിലയിരുത്തി. ” ജമ്മു കാശ്മീര്‍ മുഖ്യമന്ത്രി ശ്രീ. മുഫ്തി മുഹമ്മദ് സഈദുമായി സംസാരിക്കുകയും ദൗര്‍ഭാഗ്യകരമായ ഭൂകമ്പത്തെ തുടര്‍ന്നുള്ള സാഹചര്യങ്ങള്‍ വിലയിരുത്തുകയും ചെയ്തു”. പ്രധാനമന്ത്രി പറഞ്ഞു.
പ്രഥമ ഓഡിറ്റ് ദിവസ്  ആഘോഷ പരിപാടിയെ പ്രധാനമന്ത്രി  നാളെ അഭിസംബോധന ചെയ്യും

പ്രധാനമന്ത്രി ശ്രീ നരേന്ദ്ര മോദി ആദ്യ ഓഡിറ്റ് ദിവസ് ആഘോഷ പരിപാടിയെ നാളെ അഭിസംബോധന ചെയ്യും നാളെ (2021 നവംബർ 16 ന് ) രാവിലെ 10:30 ന് സിഎജി ഓഫീസ് പരിസരത്താണ് പരിപാടി. ചടങ്ങിൽ സർദാർ വല്ലഭായ് പട്ടേലിന്റെ പ്രതിമയും പ്രധാനമന്ത്രി അനാച്ഛാദനം ചെയ്യും. സിഎജിയുടെ സ്ഥാപനത്തിന്റെ ചരിത്രപരമായ ഉത്ഭവവും കഴിഞ്ഞ കുറേ വർഷങ്ങളായി ഭരണം, സുതാര്യത, ഉത്തരവാദിത്തം എന്നിവയ്ക്ക് അത് നൽകിയ സംഭാവനകളെയും അടയാളപ്പെടുത്തുന്നതിനാണ് ഓഡിറ്റ് ദിനം ആഘോഷിക്കുന്നത്. ഇന്ത്യയുടെ സിഎജിയും ചടങ്ങിൽ പങ്കെടുക്കും.